Gliese 581 g

Gliese 581 g arba Gl 581 g – šiuo metu žinoma labiausiai panaši į Žemę planeta, skriejanti apie M3V tipo raudonąją nykštukę Gliese 581 maždaug 20,5 šviesmečių (apie 193 trilijonų kilometrų) atstumu nuo Žemės, Svarstyklių žvaigždyne. Planetos atradimas viešai paskelbtas 2010 metų rugsėjo pabaigoje.

Mokslininkai apskaičiavo, kad Gliese 581 g gravitacija pakankama atmosferai išlaikyti. Jos atstumas nuo žvaigždės leidžia tikėtis, kad planetos paviršiuje arba nedideliame gylyje gali būti skysto vandens. Planetos apsisuka apie žvaigždę per 37 dienas.

Surastoji planeta pasižymi tam tikromis charakteristikomis, kurios ją daro panašią į Žemę. Savo saulės atžvilgiu ji yra gyvybei tinkamoje zonoje – nėra nei pernelyg nuo žvaigždės nutolusi, nei pernelyg arti jos, todėl ten gali būti skysto vandens. Ji taip pat nėra nei labai maža, nei labai didelė. Planetos paviršius turi būti tinkamas gyvybei, turėti atitinkamą traukos jėgą ir atmosferą.

Astronomai spėja, jog nuolat apšviestoje pusėje vyrauja karštis iki 71 laipsnio pagal Celsijų, o tamsiojoje -4 laipsnių šaltis. Tačiau tarpinėse zonose įmanoma surasti pastovaus ir gyvybei tinkamo klimato zonas.

Egzoplanetos